Ftit ħsibijiet qosra misluta mill-ktieb ta' Thomas Merton, "The Silent Life". tfittex lil Alla ! Il-kunċett huwa wieħed familjari. Ir-realtà wara l-kunċett hija misteru. Ħadd fid-dinja ma jaf eżattament xi tfisser, li tfittex lil Alla , sakemm huwa stess ma jkunx digà fi triqtu biex isibu. Ħadd ma jista' jgħid lil xi ħadd ieħor xi tfisser din it-tfitxija, jekk l-ieħor ma jkunx imdawwal, fl-istess waqt, mill-Ispirtu li jkun qed jitkellem f'qalbu stess. Ħadd ma jista' jfittex lil Alla, jekk huwa ma jkunx diġà beda jsibu. Ħadd ma jista' jsib lil Alla, jekk qabel Alla ma jkunx diġà sab lilu. Il-bnedmin kollha kienu maħluqa minn Alla biex isibuH, allura l-bnedmin kollha huma msejħa biex ikun bnedmin ta' Alla. Għandna nfittux lil Alla? L-aktar liġi profonda fil-bniedem hija l-bżonn tiegħu għal Alla. Għal ħajja. Alla huwa l-Ħajja. "Fih kienet il-ħajja, u l-ħajja kienet id-dawl tal-bniedem; id-dawl li jiddi fid-dlam, imma d-dlam ma jifmhux. (Ġwanni 1:15) Il-bżonn l-aktar profond tad-dlam tagħna huwa li d-dlam jifhem id-dawl li hemm jiddi f'nofsu. Alla nnifsu tana l-kmandament, "Inti għandek tħobb lill-Mulej Alla tiegħek b'qalbek kollha, u b'ruħek kollha u b'saħħtek kollha." Imma min huwa, Alla? Fejn qiegħed, Alla? Alla nnifsu qal, "Ħa jiddi d-dawl mid-dlam". Dak li idda fi qlubna biex jagħtina d-dawl tal-għarfien tal-glorja ta' Alla, li tiddi f'wiċċ Kristu." (2 Kor 4:6) Il-Fidi hija d-dawl li tilluminana fil-misteru. U din il-glieda bejn dawl u dlam, hija għaddejja propju fil-qalb ta' dak li qiegħed ifittex lil Alla.
X'tfisser li tfittex lil Alla?